jkorsvik/nowiki_second_scrape_merged huggingface dataset:
Kontonummer

Et kontonummer er et nummer som identifiserer en bankkonto. Kontonummer brukes blant annet ved transaksjoner i bank, girobetaling, nettbanktjenester og lignende.


== Norge ==
Dagens norske kontonummersystem ble innført i 1967 for automatisk databehandling av sjekker og andre bilag. Den norske Bankforening og Sparebankforeningen i Norge innførte et ellevesifret nummer, der de fire første sifrene er bankens registernummer, de seks neste kontogruppe og kundenummer, og det siste et kontrollsiffer.Sifrene i et kontonummer grupperes i tre grupper xxxx yy zzzzc, med en liten avstand mellom hver gruppe, der:

xxxx er bankregisternummer og identifiserer både bank og avdeling/filial.
yy er kontogruppe. Sifrene 00 benyttes for bankenes konti hos hverandre. Dette skyldes at transaksjoner til/fra slike konti inngår i en spesiell behandling i avregningssystemene. Tidligere var bankenes bruk av siffer for kontogrupper relativt standardisert, f.eks. ble 10 t.o.m. 19 brukt for lønnskonti (personers brukskonti). I dag er bruken i langt mindre grad standardisert, og noen banker benytter ikke disse to sifrene til å identifisere spesielle kontogrupper.
zzzz er kundekontonummer («kundenummeret») og vil for mange filialers vedkommende være det eneste som skiller ulike kunders brukskonti. (For banker som ikke benytter kontogruppe vil kundenummeret være yyzzzz.)
c er kontrollsiffer som utregnes på grunnlag av alle 10 foregående siffer. Beregningen foretas med modulo 11 med vekttall 5432765432.


== Internasjonalt ==
IBAN-systemet er en ISO-standard for å identifisere bankkonti over landegrensene. Et IBAN-kontonummer består av en tobokstavskode for landet (ISO 3166-1 alfa-2) og en tosifret sjekksum fulgt av det nasjonale kontonummeret.


== Se også ==
Nummerkonto


== Referanser ==
Selvstyrt område

Et selvstyrt område (autonom region) er en region som har en viss uavhengig status, og som ofte har en annen etnisk sammensetning enn resten av landet. Eksempler på autonome regioner er den finske regionen Åland der flertallet av befolkningen har svensk som morsmål; og den kurdiske autonome region i Irak der flertallet er av kurdisk etnisitet.
Andre kjente eksempler på autonome områder er Grønland, Færøyene, Tsjetsjenia, Dagestan, Krim og Hongkong.


== Se også ==
Liste over autonome regioner
Srinagar

Srinagar (urdu: سرینگر, kasjmiri: سِرېنَگَر श्रीनगर) er en by i den indiske delstaten Jammu og Kashmir. Byen er sommerhovedstad i delstaten, og ligger i Kashmirdalen ved elven Jhelum.
Srinagar har 894 940 innbyggere (2001), og et areal på 105 km². Byen ligger 1 730 meter over havet. Srinagar er kjent for innsjøen Dal Lake med sine mange husbåter fra viktoriatiden.
Siw Erixon

Siw Erixon eller Siv Erixon (født 30. mars 1957) er en  svensk skuespiller.


== Filmografi (utvalg) ==


=== Spillefilm ===
2005 – Om Sara – Saras mor
2005 – Dödssyndaren
2003 – Capricciosa – Eva-Britt
1997 – Spring för livet – engel nr 1/sminkøse


=== Kortfilm ===
2003 – Nina, Frans och Annika – Annika
1999 – Tidigare Gudrun


=== TV/Video/DVD ===
2007 – Höök – Karin Bodén (11 episoder, TV-serie)
2006 – Wallander – Blodsbånd – lege (TV-serie) (kreditert som Siv Erixon)
2005 – Wallander - Før frosten – lege (TV-serie)
2005 – En decemberdröm eller Julkalendern – Daisy (TV-serie)
2004 – Ørnen – Erinye – Del 11 – (1 episode, TV-serie)
2004 – Graven – Marit Ljung (mini-TV-serie)
2002 –  Skeppsholmen – Bodil (2 episoder, TV-serie)
2001 – Villospår (TV) – Ann-Britt Höglund
2001 – Fru Marianne – fru Björk (episodene 1, 2 og 4, TV-serie) (kreditert som Siv Erixon)
1999 – Browalls – Inveckad utveckling – Marianne Green (1 episode, TV-serie)
1999 – Offer och gärningsmän – Offer och gärningsmän. Entreprenörer i kärlek – Efva Lange (mini-TV-serie)
1966 – Den vita lejoninnan – Louise Åkerblom, eiendomsmekler
1995 – Snoken – Bisysslor – Madeleine Groop (1 episode, TV-serie)
1990 – Storstad – Anki Benucci (TV-serie)


== Eksterne lenker ==
(en) Siw Erixon på Internet Movie Database 
(sv) Siw Erixon i Svensk Filmdatabas 
(da) Siw Erixon på Filmdatabasen 
(en) Siw Erixon hos The Movie Database
Jaisalmer

Jaisalmer (hindi: जैसालमेर) er en by i det vestlige Rajasthan i India. Byen har ca. 78 000 innbyggere, og ligger i Tharørkenen. Jaisalmer kalles ofte «den gyldne by» på grunn av byens enhetlige arkitektur bygget i gul sandstein.
Byen ble grunnlagt på 1100-tallet, og ble etterhvert en viktig handelsby. Jaisalmer lå aldri direkte under Mogulriket eller Britisk India, men var et uavhengig fyrstedømme. Byen gikk inn i India ved Indias uavhengighet fra Storbritannia, men utskillelsen av Pakistan gjorde at Jaisalmer ble liggende i bakleksa ikke langt unna grensen.
De senere årene har Jaisalmer blitt populær som turistdestinasjon.
Biotopvern

Biotopvern (også kjent som dyre-/fugle-/plantefredningsområde) er et områdevern (i Norge i henhold til lov om naturvern av 19. juni 1970, men internasjonalt kan dette variere).
Internasjonalt kan biotopvern også benevnes som viltreservat og fuglereservat med mer, selv om disse reservatformene oftere er å forstå på linje med et naturreservat.
Hensikten med biotopvern er å sikre områder som har vesentlig betydning for planter eller dyr som blir fredet i medhold av samme bestemmelser som artsfredning. Dette skjer gjennom å forby utbygging, anlegg, forurensninger og andre inngrep for å bevare livsmiljøt i fredningsområdet. Biotopvernet som har et arts-formål skiller seg normalt fra generelt artsvern ved at biotopvernet sikter inn mot biotopene i et helt avgrenset, geografisk område.


== Biotopvern i Norge ==


=== Dyrefredningsområde ===


=== Fuglefredningsområde ===


=== Plantefredningsområde ===


== Se også ==
Fredning av planter
Artsvern
Viltreservat

Viltreservat kan tolkes på minst to forskjellige måter:

som biotypvern i Norge (gjerne kalt dyrefredningsområde)
som naturreservat mange steder ellers i verden, men uten plantefredning.
Fuglereservat

Fuglereservat kan tolkes på minst to forskjellige måter:

som biotopvern i Norge (gjerne kalt fuglefredningsområde)
som naturreservat på Svalbard (ifølge Svalbardmiljøloven)
Magnus Holst Andreassen

Magnus Holst Andreassen (født 12. desember 1986) er en norsk bandyspiller. Han gikk gradene i Stabæks junioravdeling og debuterte for klubbens A-lag sesongen 2007/2008. Han spilte for Stabæk til 2010 og var med på å vinne NM i 2009 mot Solberg. Senere har han spilt for Haslum og Ullern.
Andreassen har representert Norges juniorlandslag i alle årsklasser. Han er bror av tidligere bandyspiller Even Holst Andreassen. Utenfor bandybanen er han en habil golfspiller.


== Referanser ==


== Eksterne lenker ==
Stabæk Bandys offisielle hjemmeside, Spillere
Spillerprofil, Bandysidan
Deodorant

Deodorant er et kosmetisk produkt som påføres primært i armhulen for å overdøve, skjule, forebygge eller fjerne kroppslukter, som forårsakes av nedbryting av bakterier i forbindelse med svette. Bakterier næres av svetten og døde hudceller og syren som dannes i prosessen forårsaker en syrlig svettelukt.
Deodoranter har tradisjonelt inneholdt  alkohol  (som dreper bakterier) i kombinasjon med parfyme (som lukter godt). De brukes av både kvinner og menn, og duftene kan være kjønnstilpasset. Deodoranter har best effekt om de påføres nyvasket, tørr hud. En deodorant kan også brukes til å friske opp eller kamuflere duften i svette armhuler (det er dog mere hygienisk å vaske seg eller dusje).
Deodoranter kan inneholde helse- og miljøskadelige stoffer som muskxylen, siloksaner (D5) og triklosan. Dette er substanser som norske myndigheter jobber med å få ut av bruk. Deodoranter kan også inneholde ulike typer parabener. Noen av disse er mistenkt for kunne påvirke hormonbalansen hos mennesker og dyr. I tillegg kan deodoranter inneholde stoffer som gir allergiske reaksjoner.
Produsenter av kosmetiske produkter, deriblant deodoranter, er pålagt å oppgi alle ingrediensene i produktet.
Deodoranter kommer i form av krem, spray, roll-on og stift. I tillegg til underarmsdeodoranter, finnes det også produkter for bruk på andre hudområder, bl.a intimdeodorant og fotdeodorant.
Andre kosmetiske produkter som brukes mot svetting er antiperspiranter. Disse har et annet virkeprinsipp, og i tillegg til å fjerne svettelukt, også reduserer utskilling av svette. Oftest er de basert på forskjellige aluminiumsalter som tetter svettekjertlene, og dermed hindrer selve utskillelsen av svette i hudområdet som behandles.  
Deodoranter som inneholder virkestoffet Aluminum Zirconium Tetrachlorohydrex Gly (INCI-navn) gir opphav til gule flekker på klær og gjør klesfibrene harde. Flekkene kan fjernes med eddik eller et mildt blekemiddel. De aller fleste deodoranter inneholder ikke dette virkestoffet. 


== Referanser ==


== Se også ==
Antiperspirant
Aluminiumklorid heksahydrat


== Eksterne lenker ==
Gronnhverdag.no (Grønn Hverdags Deodoranttest 2012): deodoranter Arkivert 1. mai 2012 hos Wayback Machine.
Artsvern

Artsvern eller artsfredning betegner vern mot direkte uttak av en art, det være seg dyr (såkalt dyrefredning) eller planter (såkalt plantefredning). Artsfredning er et virkemiddel som kan settes inn av nasjonale og/eller internasjonale myndigheter for å sikre framtiden for lokalt eller internasjonalt trua arter, for å bevare det biologiske mangfoldet, eller for å følge opp internasjonale forpliktelser.
Et eksempel på internasjonal artsfredning er hvalfangstkonvensjonen av 1946. Et eksempel på nasjonal artsfredning er totalfredningen av brunbjørn (Ursus arctos) i Norge i 1973.
For at artsfredning skal være effektiv må det finnes hensiktsmessige kontrollmekanismer og sanksjonsmuligheter. 


== Se også ==
Fredning (planter)
Fredning (dyr)
Biotypvern
Tid for ømhet

Tid for ømhet (originaltittel: Terms of Endearment) er en Oscar-belønnet amerikansk dramafilm fra 1983 filmatisert av James L. Brooks fra en roman av Larry McMurtry.


== Handling ==
Aurora (Shirley MacLaine) og Emma Greenway Horton (Debra Winger) er mor og datter som søker etter kjærligheten. Vi begynner med Emmas bryllup, Aurora avslører hvor vanskelig og omsorgsfull hun kan være. Filmen sentrerer seg om flere år av deres liv hvor begge finner sin grunn til å leve videre og finne lykke.


== Medvirkende ==
Shirley MacLaine som Aurora Greenway
Debra Winger som Emma Greenway Horton
Jack Nicholson som Garrett Breedlove
Danny DeVito som Vernon Dahlart
Jeff Daniels som Flap Horton
John Lithgow som Sam Burns
Megan Morris som Melanie Horton
F. William Parker som Doctor
A. Brooks (stemme) som Rudyard Greenway
Mary Kay Place (stemme) som Doris


== Oppfølger ==
I 1996 ble oppfølgeren Tid for mer ømhet (The Evening Star) utgitt, med MacLaine og Nicholson i de samme rollene. Den ble ingen nevneverdig suksess.


== Priser og nominasjoner ==


=== Tildelinger ===
Oscar for beste film
Oscar for beste regi – (James L. Brooks)
Oscar for beste kvinnelige hovedrolle – (Shirley MacLaine)
Oscar for beste mannlige birolle – (Jack Nicholson)
Oscar for beste filmatisering – (James L. Brooks)
Golden Globe for beste dramafilm
Golden Globe for beste kvinnelige hovedrolle i en dramafilm – (Shirley MacLaine)
Golden Globe for beste mannlige birolle  – (Jack Nicholson)
Golden Globe for beste manus – (James L. Brooks)


=== Nominasjoner ===
Golden Globe for beste regissør – (James L. Brooks)
Oscar for beste kvinnelige hovedrolle – (Debra Winger)
BAFTA for beste kvinnelige hovedrolle – (Shirley MacLaine)
Oscar for beste mannlige birolle – (John Lithgow)
Oscar for beste artistiske produksjon  – (Polly Platt & Tom Pedigo)
Oscar for beste filmklipp  – (Richard Marks)
Oscar for beste originalmusikk – (Michael Gore)
Oscar for beste lydmiks – (Donald O. Mitchell, Rick Kline, Kevin O'Connell, James R. Alexander)


== Eksterne lenker ==
(en) Tid for ømhet på Internet Movie Database 
(no) Tid for ømhet hos Filmfront 
(sv) Tid for ømhet i Svensk Filmdatabas 
(da) Tid for ømhet i Danmark Nationale Filminstitut 
(fr) Tid for ømhet på Allociné 
(nl) Tid for ømhet på MovieMeter 
(en) Tid for ømhet på AllMovie 
(en) Tid for ømhet på Turner Classic Movies 
(en) Tid for ømhet på Rotten Tomatoes 
(en) Tid for ømhet på Metacritic
Hyperthyreose

Hyperthyreose, også omtalt som høyt stoffskifte, er en sykdom som ofte skyldes Graves' sykdom eller en hormonproduserende godartet svulst. Sykdommen er vanligst hos middelaldrende kvinner og den kan være arvelig.
Den basale energiomsetningen i cellene reguleres av thyroideahormoner. En unormal økning av energiomsetningen er et tegn på høy plasmakonsentrasjon av disse hormonene. En tilstand som altså kalles hypertyreose.


== Kilder ==
Jacobsen, Dag m.fl. (2001). Sykdomslære – indremedisin, kirurgi og anestesi. Oslo: Gyldendal
Wyller, Vegard Bruun (2005). Det friske og syke mennesket IV. Oslo: Akribe


== Eksterne lenker ==
Norsk Thyroideaforbund
Fredrik Hiller

Fredrik Andreas Hiller (født 20. august 1970 i Gustav Vasa församling i Stockholm) er en  svensk skuespiller.
Hiller er utdannet ved Teaterhögskolan i Malmö 1995-98 og ble deretter ansatt ved Länsteatern i Örebro. 


== Filmografi (utvalg) ==


=== Spillefilm ===
2009 – Psalm 21
2007 – Beowulf – en frisisk leder
2003 – Kommer du med mig då
2003 – Kommer du med mig då – Erlands medhjelper
2003 – The Evil – Evil
1999 – Magnetisørens femte vinter  – en pasient


=== Kortfilm ===


==== Spillefilm ====
2004 – Glömskans brev – advokat nr 1
2002 – Frank – Frank


==== Tegnefilm ====
2006 – Love and War – Sonny (tale) / general Ørn (tale)


=== Tegnefilm ===
2008 – Astérix aux Jeux olympiques –   svensk stemme, Astérix
2007 – Shrek 3 – svensk stemme, drømmeprinsen
2007 – Råttatouille – svensk stemme, Auguste Gusteau
2007 – Familjen Robinson
2006 – Open Season – Ian
2005 – Kejsarens nya stil 2 - Kronks nya stil – Kronk
2004 – Shrek 2
2003 – Brother Bear – steinbok
2002 – 2007 – Kim Possible stemmen til Mister Barkin
2001 – Shrek
2000 – Kejsarens nya stil – Kronk


=== TV/Video/DVD ===
2007 – Labyrint – "Vendetta" – platedirektør (1 episode, TV-serie) (postproduksjon)
2006 – Cuppen eller Score – Nilsson
2004 – Graven – Anton (mini-TV-serie)
2003 – Cleo – politimann (1 episode, TV-serie)
2002 – Beck - Gutten i glasskulen – mann med grill (1 episode, TV-serie)
2002 – Laika
1999 – Skilda världar  – Hasse Larsson (6 episoder, TV-serie)
1998 – Alam – sommarlovsprogram


== Eksterne lenker ==
(en) Fredrik Hiller på Internet Movie Database 
(sv) Fredrik Hiller i Svensk Filmdatabas 
(da) Fredrik Hiller på Filmdatabasen 
(en) Fredrik Hiller hos The Movie Database 
(en) Fredrik Hiller hos Behind The Voice Actors
Kajsa Ernst

Anna-Karin Linnéa Ernst (født 4. august 1962) er en svensk skuespiller.


== Filmografi (utvalg) ==


=== TV/Video/DVD ===
2004 – Graven – Theresias søster (mini-TV-serie)


== Referanser ==


== Eksterne lenker ==
(sv) Offisielt nettsted 
(en) Kajsa Ernst – kategori av bilder, video eller lyd på Commons 
(en) Kajsa Ernst på Internet Movie Database 
(sv) Kajsa Ernst i Svensk Filmdatabas 
(da) Kajsa Ernst på Filmdatabasen 
(da) Kajsa Ernst på Scope 
(fr) Kajsa Ernst på Allociné 
(en) Kajsa Ernst på AllMovie 
(en) Kajsa Ernst hos Rotten Tomatoes 
(en) Kajsa Ernst hos The Movie Database
Lot (sønn av Haran)

Lot (hebraisk: לוֹט – Lôṭ; gresk: Λώτ – Lṓt; arabisk: لُوط – Lūṭ) var ifølge Det gamle testamentet sønn av Haran og brorsønn av patriarken Abraham. Han bosatte seg i Sodoma. Før Sodoma og nabobyen Gomorra ble ødelagt, kom to engler og bad ham flykte sammen med sin kone og to døtre. Under flukten så hans kone seg tilbake, hvilket førte til at hun ble til en saltstøtte. Lot og hans døtre flyktet opp i fjellene hvor de søkte tilflukt i en hule. Døtrene sa at det ikke fantes menn i landet som de kunne ha omgang med på vanlig vis. De skjenket derfor sin far vin, og mens han sov hadde de incestuøst seksuelt samvær med ham. Døtrene ble gravide og fødte barn som var starten til slektene Moab og Ammon.


== Kilder ==
Historien om Lot er fra 1. Mosebok, kapittel 13, 14 og 19. Han er også nevnt i 5. Mosebok 2,9 og 19; Salmenes bok 83,8; Lukas 17,28–29, 32; og Peters 2. brev 2,7.
Blåtur

En blåtur er en tradisjon med opphav i uttrykket å dra på tur (ut) «i det blå».
Der blåturer arrangeres er det gjerne et populært tiltak. Det er først og fremst bedrifter, lag og foreninger som benytter  seg av blåturer, som helst arrangeres i månedene mai-juni eller som et alternativ til julebord. 
En blåtur er en overraskelsestur ut i det ukjente. Deltakerne skal ikke ha kjennskap til bestemmelsesstedet og opplegget rundt turen, som gjerne tilrettelegges av en arrangementskomité. Det eneste deltakerne trenger å vite er om de kan gå lett kledd, eller om de må ta med seg varmt tøy til årets blåtur. Blåturer innbefatter vanligvis ikke overnatting. En blåtur kan arrangeres akkurat slik man selv måtte ønske det.
Amanda Palmer (journalist)

Amanda Palmer er en australsk journalist. Hun er underholdningsredaktør i Al Jazeera English og programleder for to av kanalens faste programmer: 48, der hun utforsker livet i en by på 48 timer, og The Fabulous Picture Show, der hun presenterer film- og underholdningsnyheter.
Palmer studerte journalistikk ved University of Technology i Sydney, før hun ble ansatt som reporter i Channel Seven.
Senere arbeidet hun for CNN, Associated Press Television Network, og som Europa-korrespondent for Channel Seven Australia.


== Eksterne lenker ==
(en) Amanda Palmer (journalist) – kategori av bilder, video eller lyd på Commons 
(en) Amanda Palmer på Internet Movie Database
A Love Supreme

A Love Supreme er en suite komponert av saksofonisten John Coltrane. 
Albumet er spilt inn 9. desember 1964 i «the Van Gelder studio», Englewood Cliffs, New Jersey og gitt ut i 1965. Hele suiten er improvisert musikk, det eneste materialet de hadde med seg i studio var et par notater og et dikt som Coltrane selv hadde skrevet. Verket regnes også som et rekviem for Coltranes venn Eric Dolphy, som døde få måneder tidligere.
Neste dag, den 10. desember ble det gjort nye innspillinger med Archie Shepp og Art Davis som tilleggsmusikere, men disse ble ikke tatt med på albumet. Suiten som helhet ble spilt bare én gang til, den 26. juli 1965 i Antibes i Frankrike. Opptak fra denne konserten finnes på albumet A Love Supreme (Deluxe Edition).
A Love Supreme er regnet som en av jazzens største klassikere, blant annet ved utmerkelser som nr. 87 på den Britiske TV-kanalen Channel 4s avstemning i 2005 over tidenes 100 beste album. Den fikk også plass som nr. 47 på Rolling Stones liste over tidenes 500 beste album, og ligger på topp-fem på Rate Your Musics tilsvarende liste.


== Sporliste ==
«Acknowledgement» – 7:47
«Resolution» – 7:22
«Pursuance» – 10:45
«Psalm» – 7:08


== Musikere ==
John Coltrane – Tenorsaksofon, sang på spor 1.
Jimmy Garrison – Kontrabass
Elvin Jones – Trommer
McCoy Tyner – Piano


== Litteratur ==
Sunde, Ole Robert. «Musikk til en bønn: Ole Robert Sunde lytter seg gjennom John Coltranes 50-årsjubilerende «A Love Supreme». Klassekampen (30. mars 2015)


== Referanser ==


== Eksterne lenker ==
(en) A Love Supreme på Discogs 
(en) A Love Supreme på MusicBrainz 
(en) A Love Supreme på Spotify 
(en) A Love Supreme på AllMusic
Mikael Marcimain

Paul Mikael Maurice Marcimain (født  17. mars 1970 i  Matteus församling i Stockholm,) er en svensk manusforfatter og regissør.
Han ble belønnet med Dagens Nyheters kulturpris i 2008.


== Filmografi (utvalg) ==


=== TV-serier, regi ===
2007 – Upp till kamp (mini-TV-serie)
2005 – Lasermannen (mini-TV-serie)
2004 – Graven (mini-TV-serie)
2002 – Det brinner!  eller Laura Trenter presenterar: Det brinner!  (mini-TV-serie)
2002 – Skeppsholmen (enkelt episoder)
2001-02 – Skilda världar (enkelt episoder)
1999 – Ett litet rött paket – Brustna hjärtan (1 episode)


=== TV-serie, regiassistent ===
1999 – Insider (mini-TV-serie)
1997 – Pappas flicka (unkjent amntall episoder)
1996 – Nudlar och 08:or (unkjent amntall episoder)


=== TV, klipping ===
2002 – Jakten på Billie Jo


=== TV, skuespiller ===
1995 – Pensionat Oskar – lærer (guvernant)


=== Spillefilm, regiassistent ===
1996 – Lilla Jönssonligan och cornflakeskuppen


=== Kortfilm, manus og produsent ===
1996 – Chewing Gum


=== Kortfilm, regiassistent ===
1992 – Kojan


== Eksterne lenker ==
(en) Mikael Marcimain på Internet Movie Database 
(sv) Mikael Marcimain i Svensk Filmdatabas 
(da) Mikael Marcimain på Filmdatabasen 
(da) Mikael Marcimain på Scope 
(fr) Mikael Marcimain på Allociné 
(en) Mikael Marcimain på AllMovie 
(en) Mikael Marcimain hos The Movie Database
Levitter

Levittene var ifølge Bibelen etterkommere av Jakobs sønn Levi. Levis etterkommere ble satt til å være tempeltjenere og prester. 
Levittene var etterkommere av Levis tre sønner, Gersjon, Kehat og Merari. Prestene var etterkommere av Aron, Moses' bror (som var sønnesønn av Kehat). De øvrige av Levi stamme var tempeltjenere.
Levittene hadde en rekke særbestemmelser i loven. De ble ikke regnet med som en av Israels tolv stammer. Levittene skulle få tiende av folkets inntekter, og de skulle igjen gi en tiendedel av dette til prestene. 
Slik det fortelles i Josvas bok, ble de ikke tildelt noe stammeområde, men fikk 48 byer som lå rundt omkring i de andre stammenes område. Disse ble kjent som levittbyer. Av disse var tretten prestebyer. Seks av Levittbyene var tilfluktsbyer. Hebron var både tilfluktsby og presteby, og trolig bodde ypperstepresten der.
Ramla

Ramla (hebraisk רַמְלָה, Ramlāh; arabisk الرملة, også kalt  Ramle og noen ganger Rama), er en by i Israel med blandet arabisk og jødisk befolkning. 


== Historie ==
Ramla ble grunnlagt ca. 705–715 etter Kristus av den umajjadske kalifen Suleiman ibn Abed al-Malik. Byen ble da en del av og et knutepunkt i Jund Filastin, som var en av fire underprovinser i umajjadene og abbasidenes kalifat-provinser i Syria.
Ramlas økonomiske betydning hadde sammenheng med byens strategiske beliggenhet, hvor to hovedtrafikkårer møttes: Hovedveien fra Syria til Egypt krysser hovedveien fra Jerusalem til havet. Byen har blitt erobret mange ganger i løpet av sin historie, av abbasidene, ikhshididene, seldsjukkene, korsfarerne, muslimene, mamelukkene, osmanene og Storbritannia.
I de tidligere årene av korsfarerstaten Kongeriket Jerusalem ble kontrollen over byen viktig strategisk, og dette førte til tre påfølgende slag om byen, i 1101, 1102 og 1105 mellom korsfarerne og mamelukker fra Ashkelon. Da korsfarernes kontroll over området ble stabilisert, ble byen et adelsete innen Kongeriket Jerusalem. Byen fikk en økonomisk betydning, og ble en adkomstvei for pilegrimer på vei til Jerusalem. Byen ble på denne tiden antatt å være byen Arimatea, nevnt i Bibelen som hjemstedet til Josef fra Arimatea.
Under det arabiske og det osmanske styret ble byen et viktig handelssenter i Palestina. Napoleons armé okkuperte Ramla i 1799 på vei til Arce. Etter svartedaudens utbrudd i 1347, som reduserte befolkningen sterkt, flyttet en kommunitet av Fransiskanerordenen til byen.


== Nyere tid ==

Ifølge Israels statistiske sentralbyrå besto byens befølkning i 2001 av 80% jøder, 16% muslimske palestinere og 4& kristne palestinere. Byen er hovedsete for karaittene i Israel. I 2006 bodde det 12 000 jødiske immigranter fra det tidligere Sovjetunionen og 5 000 jødiske immigranter fra Etiopia i byen. Byen har også rundt 2 000 innbyggere som stammer fra Karachi i Pakistan.
De siste årene har det gjennomført endringer for å utvikle og forskjønne byen, hvilket har blitt hindret av likegyldighet og økonomiske problemer. Et kommunalt museum åpnet i 2001.Byen er distriktshovedstad for Sentraldistriktet, og er tilknyttet Israels jernbanesystem på linjen mellom Tel Aviv og Jerusalem. Den opprinnelige stasjonen var fra april 1891 og var Israels eldste, men en ny stasjon åpnet i 12. april 2003.


== Jordskjelv ==
Byen fikk alvorlige skader på grunn av jordskjelv i 715, 1033, 1068, 1546 og 1927. 


== Vennskapsbyer ==
 Kansas City, Missouri
 Vaughan, Ontario, Canada
 Moers, Tyskland
 Daugavpils, Latvia
 Mekele, Etiopia
 Tsjeljabinsk, Russland


== Referanser ==


== Eksterne lenker ==
Offisielt nettsted 
(en) Ramla – kategori av bilder, video eller lyd på Commons
Brainstorm

Brainstorm kan vise til:

En metode for problemløsning, se idédugnad
En amerikansk film, se Prosjekt brainstorm
Et latvisk band, se Brainstorm (band)